《重九日复偕诸子登惠山再叠前韵》
清代·薛锦堂

随行齿已压同班，选胜林泉石径环。扶杖曲腰难戏马，迎风破径怕登山。

袒肩罗汉原无我，证果菩提尚有闲。咫尺蓬壶游不尽，说经何必度函关。

作者简介：薛锦堂，（1771--1839），字播珊，或作捂衫，一字旦华，号芗圃。清金匮人。嘉庆四年(1799)邑庠生。究心汉学,奉郑、许为圭臬。著有《芗圃吟草》、《清节楼诗钞》。